text: Китай за първи път показа "убиеца на самолетоносачи" - Поглед Инфо
  Христо Георгиев 6329
  Намираш се в: Начало » Свят » Китай » Китай за първи път показа "убиеца на самолетоносачи"
  Китай за първи път показа "убиеца на самолетоносачи"
  03.10.2019, 08:02 32454
  /Поглед.инфо/ На парада в чест на 70-годишнината от основаването на КНР сред най-новите технологии за пръв път бяха показани балистични ракети DF-21, които в САЩ се смятат за най-опасното оръжие на Китай.
  Проектирани главно за борба срещу самолетоносачни ударни групи, ракетите са пренасяни от 16-колесни пускови установки през площад "Тянанмън". DF означава "Донфън" – "Източен вятър". С това име са всички балистични ракети в Китай, различавайки се само по индекси. DF-21 е двустепенна ракета с твърдо гориво със среден обсег. Това е първата в света противокорабна балистична ракета, способна да поразява движещи се самолетоносачи на дълги разстояния.
  Обхватът на полета на DF-21 е повече от 2000 километра, ракетата носи термоядрени бойни глави със сателитно насочване. Самата ракета в полет може да получава коригираща информация както от космическото разузнаване, така и от военноморски самолети. Според американските военни аналитици "Донфън" е в състояние да пробие защитата на групите самолетоносачи и е реална заплаха за доминирането на американския флот в морето за първи път след Втората световна война.
  В парада на площад "Тянанмън" присъстват повече от 15 хиляди военнослужещи, военна техника, самолети и вертолети на ВВС на НОАК.